 Levitikọs 15  Jehova wee gaa nihu ịgwa Mozis na Erọn, sị:Gwanụ ụmụ Izrel okwu, sịnụ ha, Ọ bụrụ na ihe esi nwoke nihe o ji bụrụ nwoke na-agbapụta, ihe ahụ na-agbapụta ya nahụ bụ ihe na-adịghị ọcha.Ihe a na-agbapụta ya nahụ ga-eme ka ọ ghara ịdị ọcha: Ma ihe ọ na-agbapụta ya nihe o ji bụrụ nwoke ma ọ bụ na ihe ahụ na-agbapụta ya nahụ sụchiri ihe o ji bụrụ nwoke, ọ ga-eme ka ọ bụrụ onye na-adịghị ọcha.Ihe ndina ọ bụla onye ahụ ihe na-agbapụta nahụ dinara ga-abụ nke na-adịghị ọcha, ihe ọ bụla ọ nọdụrụ ọdụ na ya ga-aghọ ihe na-adịghị ọcha.Onye ọ bụla metụrụ ihe ndina ya aka ga-asụ uwe ya, ọ ga-asakwa ahụ na mmiri wee bụrụ onye na-adịghị ọcha ruo mgbede.Onye ọ bụla nọdụrụ ọdụ nihe onye ahụ ihe na-agbapụta nahụ nọrọ ọdụ ga-asụ uwe ya, ọ ga-asakwa ahụ na mmiri wee bụrụ onye na-adịghị ọcha ruo mgbede.Onye ọ bụla ahụ onye ahụ ihe na-agbapụta nahụ metụrụ ga-asụ uwe ya, ọ ga-asa ahụ na mmiri wee bụrụ onye na-adịghị ọcha ruo mgbede.Ma ọ bụrụ na onye ahụ ihe na-agbapụta nahụ agbụsa onye dị ọcha ọnụ mmiri, ọ ga-asụ uwe ya, saakwa ahụ na mmiri wee bụrụ onye na-adịghị ọcha ruo mgbede.Ihe ọ bụla onye ahụ ihe na-agbapụta nahụ ji nọkwasị nelu ịnyịnya ga-aghọ ihe na-adịghị ọcha.Onye ọ bụla metụrụ ihe ọ bụla ọ nọ ọdụ na ya aka ga-aghọ onye na-adịghị ọcha ruo mgbede; onye ọ bụla bukwaara ya ga-asụ uwe ya, ọ ga-asakwa ahụ na mmiri wee bụrụ onye na-adịghị ọcha ruo mgbede.Onye ọ bụla onye ahụ ihe na-agbapụta nahụ metụrụ aka mgbe ọ na-ejibeghị mmiri kwọọ aka ya ga-asụ uwe ya, saakwa ahụ na mmiri ma bụrụ onye na-adịghị ọcha ruo mgbede.A ga-akụrikwa ite ụrọ nke onye ahụ ihe na-agbapụta nahụ metụrụ aka; a ga-ejikwa mmiri saa arịa ọ bụla e ji osisi mee.Ọ bụrụ na onye ahụ ihe na-agbapụta nahụ adị ọcha, wee bụrụ onye ihe kwụsịrị ịgbapụta nahụ, ọ ga-agụpụtara onwe ya ụbọchị asaa iji mee onwe ya ka ọ dị ọcha, ọ ga-asụ uwe ya wee saa ahụ ya na mmiri e si niyi kute; ọ ga-aghọkwa onye dị ọcha.Nụbọchị nke asatọ, ọ ga-ewere nduru abụọ ma ọ bụ ụmụ kpalakwukwu abụọ, ọ ga-abịa nihu Jehova, nọnụ ụzọ ụlọikwuu nzute, wee were ha nye onye nchụàjà.Onye nchụàjà ga-achụ ha nàjà, otu dị ka àjà mmehie, nke ọzọ dị ka àjà nsure ọkụ; onye nchụàjà ga-ekpuchiri ya mmehie ya nihu Jehova nihi ihe ahụ na-agbapụta ya nahụ.Ọ bụrụ na ọbara ọcha esi nahụ nwoke pụta, ọ ga-eji mmiri saa ahụ ya niile, ọ ga-abụ onye na-adịghị ọcha ruo mgbede.A ga-ejikwa mmiri sụọ uwe ọ bụla nakwa akpụkpọ anụ ọ bụla ọbara ọcha ahụ mesara, ọ ga-abụkwa nke na-adịghị ọcha ruo mgbede.Ọ bụrụ na nwoke na nwaanyị edinaa, ọbara ọcha ewee pụta, ha ga-eji mmiri saa ahụ wee bụrụ ndị na-adịghị ọcha ruo mgbede.Ọ bụrụ na ihe na-agbapụta nwaanyị nahụ, ihe ahụ na-agbapụta ya nahụ ewee bụrụ ọbara, ọ ga-anọ nadịghị ọcha nke ịhụ nsọ ya ruo ụbọchị asaa, onye ọ bụla metụrụ ya aka ga-abụ onye na-adịghị ọcha ruo mgbede.Ihe ọ bụla o dinara na ya mgbe ọ na-adịghị ọcha nihi ịhụ nsọ ya ga-abụ ihe na-adịghị ọcha, ihe ọ bụla ọ nọkwara ọdụ ga-aghọ ihe na-adịghị ọcha.Onye ọ bụla metụrụ ihe ndina ya aka ga-asụ uwe ya, ọ ga-asakwa ahụ na mmiri wee bụrụ onye na-adịghị ọcha ruo mgbede.Onye ọ bụla metụrụ ihe ọ bụla ọ nọrọ ọdụ aka ga-asụ uwe ya, ọ ga-asakwa ahụ na mmiri wee bụrụ onye na-adịghị ọcha ruo mgbede.Ọ bụrụ na ọ bụ nihe ndina ma ọ bụ nihe ọzọ ka ọ nọrọ ọdụ, ọ bụrụ na o metụ ya aka ọ ga-abụ onye na-adịghị ọcha ruo mgbede.Ọ bụrụ na e nwee ka ya na nwoke si dinaa, adịghị ọcha nke ịhụ nsọ ya ewee mesa ya, nwoke ahụ ga-abụ onye na-adịghị ọcha ruo ụbọchị asaa, ihe ndina ọ bụla nwoke ahụ dinara na ya ga-abụ ihe na-adịghị ọcha.Ma ọ bụrụ na ọbara nke na-agbapụta nwaanyị nahụ agbaa ya ọtụtụ ụbọchị noge na-abụghị oge ịhụ nsọ ya, ma ọ bụ, ọ bụrụ na ọbara agbaa ya gafee oge adịghị ọcha nke ịhụ nsọ ya, ụbọchị niile nke adịghị ọcha ya nihi ihe na-agbapụta ya nahụ ga-adị ka ụbọchị adịghị ọcha nke ịhụ nsọ ya. Ọ bụ onye na-adịghị ọcha.Ihe ndina ọ bụla o dinara na ya nụbọchị ndị ahụ ihe na-agbapụta ya nahụ ga-adịrị ya ka ihe ndina nke oge adịghị ọcha nke ịhụ nsọ ya, ihe ọ bụla ọ nọkwara ọdụ ga-aghọ nke na-adịghị ọcha dị ka adịghị ọcha nke oge ịhụ nsọ ya.Onye ọ bụla metụrụ ha aka ga-abụ onye na-adịghị ọcha, ọ ga-asụ uwe ya, saakwa ahụ na mmiri wee bụrụ onye na-adịghị ọcha ruo mgbede.Otú ọ dị, ọ bụrụ na ọ dịwo ọcha wee bụrụ onye ihe na-adịkwaghị agbapụta nahụ, ọ ga-agụpụtara onwe ya ụbọchị asaa, ha gasịa, ọ ga-abụ onye dị ọcha.Nụbọchị nke asatọ, ọ ga-ewere nduru abụọ ma ọ bụ ụmụ kpalakwukwu abụọ wetara onye nchụàjà nọnụ ụzọ ụlọikwuu nzute.Onye nchụàjà ga-achụ otu nàjà dị ka àjà mmehie, chụọkwa nke ọzọ dị ka àjà nsure ọkụ; onye nchụàjà ga-ekpuchiri ya mmehie ya nihu Jehova nihi ihe ahụ na-adịghị ọcha nke na-agbapụta ya nahụ.Unu ga-emekwa ka ụmụ Izrel zere ihe ga-eme ka ha ghara ịdị ọcha, ka ha ghara ịnwụ nadịghị ọcha ha maka imerụ ụlọikwuu m, bụ nke dị netiti ha.Nke a bụ iwu banyere nwoke ihe na-agbapụta nahụ na nwoke ọbara ọcha si nahụ ya pụta, o wee mee ka ọ ghọọ onye na-adịghị ọcha;nakwa nwaanyị nọ ná nsọ ya, bụ onye nọ nadịghị ọcha ya, nakwa onye ọ bụla ihe na-agbapụta nahụ, ma ọ bụ nwoke ma ọ bụ nwaanyị, ma ọ bụ nwoke nke ya na nwaanyị na-adịghị ọcha dinara. 